เดสทินี อูโดกี

อิเยโนมา เดสทินี อูโดกี (; เกิด 28 พฤศจิกายน 2002) เป็นนักฟุตบอลอาชีพชาวอิตาลี ปัจจุบันเล่นในตำแหน่งแบ็กซ้ายให้กับทอตนัมฮอตสเปอร์ และทีมชาติอิตาลี

ระดับสโมสร

เฮลแลสเวโรนา 
อูโดกีได้รับการพัฒนาฝีเท้าจากระบบเยาวชนของเฮลแลสเวโรนา และเปิดตัวในเซเรียอาเมื่อวันที่ 8 พฤศจิกายน 2020 ในเกมเสมอ 2–2 กับเอซีมิลาน โดยลงเล่นไปทั้งสิ้น 6 นัด

อูดีเนเซ 
เมื่อวันที่ 15 กรกฎาคม 2021 อูโดกีย้ายไปร่วมทีมอูดีเนเซด้วยสัญญายืมตัวตลอดฤดูกาลพร้อมออปชันซื้อขาด เขาลงเล่นให้สโมสร 37 นัด โดยส่วนใหญ่เป็นวิงแบ็กซ้าย และยิงได้ 5 ประตู

ทอตนัมฮอตสเปอร์ 
เมื่อวันที่ 16 สิงหาคม 2022 ทอตนัมฮอตสเปอร์ยืนยันว่าพวกเขาได้เซ็นสัญญากับอูโดกีแบบถาวรด้วยสัญญา 5 ปีจนถึงปี 2027 โดยที่อูโดกีถูกส่งตัวกลับไปให้อูดิเนเซยืมตัวทันทีสำหรับฤดูกาล 2022–23 อูโดกีประเดิมสนามให้กับทอตนัมเมื่อวันที่ 13 สิงหาคม 2023 ระหว่างนัดแรกของพรีเมียร์ลีก ฤดูกาล 2023–24 โดยเป็นตัวจริงในเกมเยือนเบรนต์ฟอร์ด

ระดับทีมชาติ 
อูโดกีเกิดในอิตาลี มีเชื้อสายไนจีเรีย เขาเป็นนักฟุตบอลเยาวชนทีมชาติของอิตาลี

เมื่อวันที่ 3 กันยายน 2021 เขาเปิดตัวกับทีมชาติอิตาลีรุ่นอายุไม่เกิน 21 ปี โดยเป็นตัวจริงในการแข่งขันฟุตบอลชิงแชมป์แห่งชาติยุโรปรุ่นอายุไม่เกิน 21 ปี 2023 รอบคัดเลือกกับลักเซมเบิร์ก ซึ่งจบลงด้วยชัยชนะ 3–0

อ้างอิง 

บุคคลจากเวโรนา
ชาวอิตาลีเชื้อสายไนจีเรีย
นักฟุตบอลทีมชาติอิตาลี
ผู้เล่นในเซเรียอา
ผู้เล่นในพรีเมียร์ลีก
ผู้เล่นสโมสรฟุตบอลเฮลแลสเวโรนา
ผู้เล่นอูดีเนเซกัลโช
ผู้เล่นสโมสรฟุตบอลทอตนัมฮอตสเปอร์
กองหลังฟุตบอล